Markus Rehm

| Mitalit | Mitalit | Mitalit |  |
| --- | --- | --- | --- |
|  Markus Rehm paralympialaisissa 2016. |  Markus Rehm paralympialaisissa 2016. |  Markus Rehm paralympialaisissa 2016. |  |
Maa:  Saksa
Miesten vammaisyleisurheilu
|  Paralympialaiset  |  Paralympialaiset  |  Paralympialaiset  |  |
|  Kultaa | Lontoo 2012 | pituushyppy |  |
|  Kultaa | Rio 2016 | pituushyppy |  |
|  Kultaa | Rio 2016 | 4×100 metriä |  |
|  Kultaa | Tokio 2020 | pituushyppy |  |
|  Kultaa | Pariisi 2024 | pituushyppy |  |
|  Pronssia | Lontoo 2012 | 4×100 metriä |  |
| MM-kilpailut  | MM-kilpailut  | MM-kilpailut  |  |
|  Kultaa | Christchurch 2011 | pituushyppy |  |
|  Kultaa | Lyon 2013 | pituushyppy |  |
|  Kultaa | Doha 2015 | pituushyppy |  |
|  Kultaa | Doha 2015 | 4×100 m |  |
|  Kultaa | Lontoo 2017 | pituushyppy |  |
|  Kultaa | Lontoo 2017 | 4×100 m |  |
|  Kultaa | Dubai 2019 | pituushyppy |  |
|  Kultaa | Pariisi 2023 | pituushyppy |  |
|  Kultaa | Kobe 2024 | pituushyppy |  |
| EM-kilpailut   | EM-kilpailut   | EM-kilpailut   |  |
|  Kultaa | Stadskanaal 2012 | 100m |  |
|  Kultaa | Stadskanaal 2012 | pituushyppy |  |
|  Kultaa | Swansea 2014 | pituushyppy |  |
|  Kultaa | Grosseto 2016 | pituushyppy |  |
|  Kultaa | Grosseto 2016 | 4×100 m |  |
|  Kultaa | Berliini 2018 | pituushyppy |  |
|  Kultaa | Berliini 2018 | 4×100 m |  |
|  Kultaa | Bydgoszcz 2021 | pituushyppy |  |
|  Pronssia | Swansea 2014 | 100 m |  |
Markus Rehm (s. 22. elokuuta 1988 Göppingen, Länsi-Saksa) on saksalainen vammaisurheilija. Rehm menetti 14-vuotiaana oikean jalkansa polven alapuolelta veneen potkurin osuttua siihen. Hän kilpailee pituushypyssä ja pikajuoksussa proteesin avulla. Pituushypyssä hän ponnistaa proteesijalallaan. Rehm edustaa Bayer Leverkusenia ja häntä valmentaa keihäänheiton maailmanmestari Steffi Nerius.
Rehm on voittanut pituushypyssä paralympiakultaa Lontoossa 2012 (luokassa F44), Riossa 2016 (T44), Tokiossa 2021 (T64) ja Pariisissa 2024 (T64). Vammaisyleisurheilun MM-kilpailuissa hän voittanut pituushypyn kultaa vuosina 2011, 2013, 2015, 2017, 2019, 2023 ja 2024. Vammaisyleisurheilun EM-kilpailussa hän on voittanut pituushypyssä kultaa vuosina 2012, 2014, 2016, 2018 ja 2021. Lisäksi hänellä on mitaleita pikajuoksusta.
Yleisen sarjan Saksan-mestaruuskilpailuissa Rehm voitti pituushypyn vuonna 2014 silloisella ennätyksellään 824 cm. Hän on osallistunut Saksan-mestaruuskisoihin senkin jälkeen kilpailun ulkopuolisena ja hypännyt kilpailun pisimmän hypyn vuosina 2015, 2016, 2017, 2018, 2019 ja 2021. Rehm on tavoitellut osallistumista yleisen sarjan arvokilpailuihin. Saksan yleisurheiluliitto ei valinnut häntä vuoden 2014 EM-kilpailuihin, koska katsoi hänen saavan etua proteesistaan. Tuon vuoden yleisen sarjan Saksan-mestaruuden hän sai kuitenkin pitää. Kesällä 2021 ennen Tokion kesäolympialaisia Rehm pyysi urheilun kansainväliseltä vetoomustuomioistuimelta (CAS) lupaa osallistua Tokion olympiakisoihin, mutta pyyntö hylättiin.
Rehm on parantanut useasti pituushypyn maailmanennätystä omassa luokassaan. Vuoden 2011 MM-kilpailuissa hän hyppäsi 709 cm, vuoden 2012 paralympialaisissa 735 cm, seuraavan vuoden MM-kilpailuissa 795 cm, vuoden 2014 yleisen sarjan Saksan-mestaruuskilpailuissa 824 cm, toukokuussa 2015 hän hyppäsi 829 cm ja myöhemmin saman vuoden MM-kilpailuissa 840 cm. Vuonna 2018 hän hyppäsi 847 cm ja myöhemmin saman kesän EM-kilpailuissa 848 cm. Vuoden 2021 EM-kilpailuissa hän hyppäsi 862 cm. Toukokuussa 2023 hän hyppäsi 864 cm ja samassa kilpailussa myös liiallisessa myötätuulessa (+4,0 m/s) 872 cm. Kesäkuussa 2023 hän hyppäsi Rhedessä Saksassa 872 cm.